CELEX: 62019TN0038
Language: ro
Date: 2019-01-21 00:00:00
Title: Cauza T-38/19: Acțiune introdusă la 21 ianuarie 2019 – Portugalia/Comisia

18.3.2019   
            
            
               RO
            
            
               Jurnalul Oficial al Uniunii Europene
            
            
               C 103/51
            
         
      Acțiune introdusă la 21 ianuarie 2019 – Portugalia/Comisia
      (Cauza T-38/19)
      (2019/C 103/67)
      Limba de procedură: portugheza
      
         Părțile
      
      
         Reclamantă: Republica Portugheză (reprezentanți: L. Inez Fernandes, P. Barros da Costa, P. Estêvão și J. Saraiva de Almeida, agenți)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea Deciziei C(2018) 7424 a Comisiei din 16 noiembrie 2018, notificată la 19 noiembrie 2018, de excludere de la finanțarea de către Uniunea Europeană a anumitor cheltuieli efectuate de statele membre în cadrul Fondului european de garantare agricolă (FEGA) și al Fondului european agricol pentru dezvoltare rurală (FEADR) (1), în măsura în care exclude de la finanțarea de către Uniune suma de 8 703 417,29 euro privind cheltuieli declarate de Republica Portugheză în cadrul ecocondiționalității în exercițiile financiare 2014-2016;
               
            
                  —
               
               
                  obligarea Comisiei Europene la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă două motive cu titlu principal și unul cu titlu subsidiar.
      Primul motiv, întemeiat pe o eroare de drept, întrucât s-a concluzionat că sistemul portughez este prea clement: încălcarea articolului 24 din Regulamentul (CE) nr. 73/2009 (2) și încălcarea articolului 54 alineatul (1) litera (c) al doilea paragraf și a articolului 71 din Regulamentul (CE) nr. 1122/2009 (3).
      Al doilea motiv:
      
                  1)
               
               
                  „calcularea corecției financiare”: eroare de drept, nerespectarea principiilor încrederii legitime și proporționalității și încălcarea articolului 52 din Regulamentul (UE) nr. 1306/2013 de către Comisie.
               
            
                  2)
               
               
                  nerespectarea principiului proporționalității.
               
            Motivul invocat cu titlu subsidiar:
      Sancțiune medie și imprecizie tehnică a documentului C(2015) 3675 al Comisiei (anexa A.5): eroare de drept și încălcarea principiului proporționalității.
      
         (1)  Decizia de punere în aplicare (UE) 2018/1841 a Comisiei din 16 noiembrie 2018 de excludere de la finanțarea de către Uniunea Europeană a anumitor cheltuieli efectuate de statele membre în cadrul Fondului european de garantare agricolă (FEGA) și al Fondului european agricol pentru dezvoltare rurală (FEADR) [notificată cu numărul C(2018) 7424] (JO 2018, L 298, p. 34).
      
         (2)  Regulamentul (CE) nr. 73/2009 al Consiliului din 19 ianuarie 2009 de stabilire a unor norme comune pentru sistemele de ajutor direct pentru agricultori în cadrul politicii agricole comune și de instituire a anumitor sisteme de ajutor pentru agricultori, de modificare a Regulamentelor (CE) nr. 1290/2005, (CE) nr. 247/2006, (CE) nr. 378/2007 și de abrogare a Regulamentului (CE) nr. 1782/2003 (JO 2009, L 30, p. 16).
      
         (3)  Regulamentul (CE) nr. 1122/2009 al Comisiei din 30 noiembrie 2009 de stabilire a normelor de aplicare a Regulamentului (CE) nr. 73/2009 al Consiliului în ceea ce privește ecocondiționalitatea, modularea și sistemul integrat de administrare și control în cadrul schemelor de ajutor direct pentru agricultori prevăzute de regulamentul respectiv, precum și de aplicare a Regulamentului (CE) nr. 1234/2007 al Consiliului în ceea ce privește ecocondiționalitatea în cadrul schemei de ajutoare prevăzute pentru sectorul vitivinicol (JO 2009, L 316, p. 65).